Ruotsin integraatioministeriön korkea virkamies: Islam on kuin natsismia
Islam on kuin natsismia
18.08.2010 klo 14:13
Ruotsin integraatioministeriön ministeriösihteeri Henrik Emilssonin nettikirjoitus nosti kohun.
Ruotsissa nousi kohu Expressen-lehden artikkelista, jossa paljastettiin Ruotsin tasa-arvo- ja integraatioministeriön ministeriösihteerin Henrik Emilssonin islamia kovin sanoin kritisoiva blogikirjoitus.
Emilsson, jonka tehtäviin kuuluu suunnitella maahanmuuttajien kotouttamista ruotsalaiseen yhteiskuntaan, kertoi aluksi, ettei hyviä muslimeja ole olemassa. Sitten hän jatkoi jatkoi:
”Joka vuosi Ruotsissa nähdään enemmän huntua kantavia naisia, jotka ovat syrjittyjä sukupuolensa vuoksi. Syrjintä on luontainen osa islamia. Mikä muka tekee islamista vähemmän pahaa tai erilaista kuin natsismi tai kommunismi?”
Kirjoitus julkaistiin Emilssonin blogissa neljä viikkoa ennen kuin hänet valittiin ministeriösihteeriksi marraskuussa 2008. Hän on Ruotsin tasa-arvo- ja integraatioministerin Nyamko Sabunin (kansanpuolue) lähimpiä alaisia.
– Kirjoituksesta on kauan, enkä halua kommentoida sitä, Emilsson sanoi Expressenille.